Kaliakiemiai
Kaliakiemiai, Kaliakiemis – kaimas Širvintų rajono savivaldybėje, 2 km į šiaurę nuo Gelvonų. Tai - senas baltiškas kaimas, formavęsis gentiniam Gelvonų laukui transformuojantis į Gelvonų dvarą. Jo pavadinime išlikusi užuomina į senąjį baltų teritorinį vienetą kiemas. Vienas pirmųjų Kaliakiemių paminėjimų yra 1685 m., kuomet Gelvonų dvaro savininkas Kazimieras Daumantas Siesickis nusipirko kaimą iš Petkevičių giminės ir prisijungė prie savo dvaro. Tai buvo vienas arčiausiai prie dvaro esančių kaimų, ir jame gyveno dvarui priklausę valstiečiai. 1785 m. dokumente rašoma, kad kaimą sudarė 25 margai ir 3 rykštės, ir visos žemės buvo dalijamos į šias dalis (dirvas): Šileikiškė, Varškė, Nelkiškė, Antabalnis, Pašilė, Purviai, Prūdelis, Ąžuolė, Poarškė, Dubelė